Súradnice: 49°24′39″S 18°34′56″V﻿ / ﻿49,410728°S 18,582186°V﻿ / 49.410728; 18.582186

**Prírodná pamiatka Korniansky ropný prameň** predstavuje unikátny prirodzený povrchový výver ľahkej ropy sprevádzaný výronmi samozapaľujúceho sa metánu a občasným bublaním. Vyhlásená za prírodnú pamiatku bola v roku 1984. Patrí medzi najznámejšie turistické atrakcie na Kysuciach.

Lokalita
--------

Ropný prameň sa nachádza v obci Korňa v okrese Čadca neďaleko lesov Turzovky v blízkosti Beskýd. Je k nemu voľný prístup. GPS: N 49,41115°, E 18,57962°.

Základné informácie a zaujímavosti
----------------------------------

Aktívny prírodný povrchový výver ropy s pozvoľným odtokom, doprevádzaný výronom plynu (metánu - CH4), dokumentuje roponosnosť flyšového pásma. Význam tohto ropného prameňa zvyšuje skutočnosť, že sa zachoval ako jediný z niekoľkých ďalších menších výskytov povrchového výtoku ropy na Kysuciach a vôbec na Slovensku a v strednej Európe. Typovo sa jedná o parafinickú ropu s nízkym obsahom olejov, malým množstvom aromatických uhľovodíkov a asfalticko-smolných látok.

Prameň sa rozprestiera na ploche 0,171 ha.

Na mieste výveru ropy sa v minulosti uskutočnilo niekoľko vrtov, ukázalo sa však, že ťažba by bola vzhľadom na množstvo ropy ekonomicky náročná a nerentabilná. Ropný prameň dodnes nenašiel žiadne využitie, slúži len ako unikátna turistická atrakcia. V blízkosti však bolo nájdené nálezisko zemného plynu, ktorý môže v budúcnosti slúžiť na vykurovanie obce.

Podľa dávnej legendy bol objavený vďaka pytliakovi, ktorý pri prenasledovaní zveri zapadol do náleziska ropy. Povesť zo 17. storočia hovorí, že v lesoch pri Turzovke vyvierala „čierna voda" z ktorej chodili piť čerti. Počas druhej svetovej vojny obyvatelia Korne využívali palivo na osvetľovanie a vykurovanie príbytkov, mazanie vozov a obuvi ako aj liečbu kožných chorôb dobytka.

Referencie
----------

1. ↑  Korniansky ropný prameň. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR, [cit. 2015-03-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Korniansky ropný prameň**

Externé odkazy
--------------

* Poloha na turistickej mape

Zdroje
------

* HAŽÍKOVÁ, I. 2013. Ropný prameň v Korni si prišli pozrieť zvedavci z Nového Zélandu. Dostupné online.
* ČENKOVÁ, E. Korňanský ropný prameň. Dostupné online.


|  |  |
| --- | --- |
| Portal | Portál vedy o Zemi |

| * z
* d
* u
Turzovská vrchovina |
| --- |
| Podcelky | 
* Hornokysucké podolie
* Kornická brázda
* Predné vrchy
* Zadné vrchy

 |
| Veľkoplošné chránené územie | 
* Chránená krajinná oblasť Kysuce

 |
| Prírodné rezervácie | 
* Klokočovské skálie
* Megonky
* Polková

 |
| Prírodné pamiatky | 
* Korniansky ropný prameň

 |
| Kultúrne a historické pamiatky | 
* Pamätná izba J. Palárika
* Rodný dom J. Kronera
* Živčáková

 |
| Vybrané vrcholy Turzovskej vrchovinyZoznam vrcholov | 
* Beskydok (953,1 m n. m.)
* Sulov (942,8 m n. m.)
* Súľov (903,2 m n. m.)
* Beskyd (900,1 m n. m.)
* Korytové (881,6 m n. m.)
* Polianky (881,0 m n. m.)
* Konečná (865,3 m n. m.)
* Zvonica ( m n. m.)
* Kelčov (829,8 m n. m.)
* Bahaňa (827,0 m n. m.)
* Živčáková (787,7 m n. m.)

 |
| Sedlá Turzovskej vrchoviny | 
* Makovský priesmyk (801)
* Bumbálka (870)

 |